CELEX: 31994R1637
Language: mt
Date: 1994-07-05 00:00:00
Title: Ir-Regolament tal-Kummissjoni (KEE) Nru 1637/94 tal-5 ta' Lulju 1994 li jirrigwarda l-klassifika ta' ċerti oġġetti fin-nomenklatura magħquda

Avviż Legali Importanti

|

31994R1637

Official Journal L 172 , 07/07/1994 P. 0003 - 0004 Finnish special edition: Chapter 2 Volume 12 P. 0102  Swedish special edition: Chapter 2 Volume 12 P. 0102 

		Ir-Regolament tal-Kummissjoni (KEE) Nru 1637/94tal-5 ta' Lulju 1994li jirrigwarda l-klassifika ta' ċerti oġġetti fin-nomenklatura magħqudaIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KEE) Nru 2658/87 dwar in-nomenklatura tat-tariffi u statistika u t-Tariffa Doganali Komuni [1], kif l-aħħar emendat bir-Regolament tal-Kummissjoni (KEE) Nru 882/94 [2], u b'mod partikolari Artikolu 9 tiegħu,Billi sabiex tiġi żgurata l-applikazzjoni uniformi tan-nomenklatura magħquda annessa mar-Regolament imsemmi, huwa meħtieġ li jiġu adottati miżuri li jirrigwardaw il-klassifika tal-oġġetti riferiti fl-Anness ma' dan ir-Regolament;Billi r-Regolament (KEE) Nru 2658/87 stabbilixxa r-regoli ġenerali sabiex tiġi interpretata n-nomenklatura magħquda u dawn ir-regoli japplikaw ukoll għal kull nomenklatura oħra li hija fl-intier tagħha jew f'parti minnha msejsa fuqha jew li żżid kull subdiviżjoni addizzjonali magħha u li hija stabbilita b'dispożizzjonijiet speċifiċi Komunitarji, bil-ħsieb li jiġu applikati l-miżuri tat-tariffi u miżuri oħra li għandhom x'jaqsmu mal-kummerċ fl-oġġetti;Billi, skond ir-regoli ġenerali msemmija, l-oġġetti deskritti fil-kolonna 1 tat-tabella mehmuża mar-Regolament preżenti jridu jiġu kklassifikati skond il-kodiċijiet approprjati tan-NM indikati fil-kolonna 2, bis-saħħa tar-raġunijiet iddikjarati fil-kolonna 3;Billi hija l-aċċettazzjoni illi t-tagħrif li jorbot tat-tariffi maħruġ mill-awtoritajiet tad-dwana tal-Istati Membri rigward il-klassifika tal-oġġetti fin-nomenklatura magħquda u li ma jikkonformawx mad-drittijiet stabbiliti b'dan ir-Regolament, jistgħu jissoktaw jiġu invokati, skond id-dispożizzjonijiet f'Artikolu 12(6) tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunità [3], għal perjodu taż-żmien ta' tliet xhur mill-pussessur;Billi l-miżuri provvduti f'dan ir-Regolament huma skond l-opinjoni tat-Taqsima tan-Nomenklatura tat-Tariffa u Statistika tal-Kumitat tal-Kodiċi tad-Dwana,ADOTTAT DAN IR-REGOLAMENT:Artikolu 1L-oġġetti deskritti fil-kolonna 1 tat-tabella mehmuża huma issa kklassifikati ġewwa n-nomenklatura magħquda taħt il-kodiċijiet approprjati tan-NM indikati fil-kolonna 2 tat-tabella msemmija.Artikolu 2It-tagħrif li jorbot tat-tariffi maħruġ mill-awtoritajiet tad-dwana tal-Istati membri li ma jikkonformawx mad-drittijiet stabbiliti b'dan ir-Regolament jistgħu jissoktaw jiġu invokati skond id-dispożizzjonijiet ta' Artikolu 12(6) tar-Regolament (KEE) Nru 2912/02 għal perjodu taż-żmien ta' tliet xhur.Artikolu 3Dan ir-Regolament għandu jidħol fis-seħħ fil-21 jum li jiġi wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fil-5 ta' Lulju 1994.Għall-KummissjoniChristiane ScrivenerMembru tal-Kummissjoni[1] ĠU L 256, tas-7.9.1987, p. 1.[2] ĠU L 103, tat-22.4.1994, p. 5.[3] ĠU L 302, tad-19.10.1992, p. 1.--------------------------------------------------ANNESSId-Deskrizzjoni tal-oġġetti | Il-Kodiċi tal-Klassifika tan-NM | Ir-Raġunijiet |1 | 2 | 3 |Tħejjija fil-għamla ta' likwidu li jixbaħ il-ġulepp, li jtiegħem u jinxtamm bħal-larinġ, kompost minn madwar 58 % fil-piż ta' zokkor u li jkollu kontenut ta' żejt essenzjali ta' 0,25ml/100mg tal-prodott | 21069099 | Il-Klassifika hija stabbilita bid-dispożizzjonijiet tar-regoli ġenerali 1 u 6 għall-interpretazzjoni tan-Nomenklatura Magħquda, u bil-mod tal-kliem tal-kodiċijiet tan-NM 2106, 210690 u 21069099. |Meta dilwit bl-ilma il-prodott jista' jiġi kkunsmat bħala xarba. | Minħabba, b'mod partikolari, il-kontenut għoli tiegħu ta' żejt essenzjali dan il-prodott tilef il-karattru ta' għasir naturali tal-frott tal-intestatura 2009 || Ara wkoll in-Noti ta' Spjega tas-SA għall-intestatura 2009, il-punt 4 tas-seba' subparagrafu u l-intestatura 2106 u l-punt 12 tat-tielet subparagrafu |--------------------------------------------------